kardosdrur/scandi-wiki huggingface dataset:
Hartwig von Passow

Hartwig von Passow (Passau) (død 1. januar 1706) var en tysk officer i dansk tjeneste under den Store Nordiske Krig.

Von Passow hørte til en mecklenburgsk adelsslægt og havde stået i biskoppen af Münsters tjeneste som kommandant, oberstvagtmester og chef for Garden til fods. I 1683, da Christian 5. mobiliserede en stærk hær i Holsten i anledning af striden med Gottorp, blev von Passow dansk oberst, mod at han påtog sig at hverve et infanteriregiment. Dette blev dog 1685 opløst sammen med andre ved samme lejlighed oprettede regimenter, og til erstatning blev von Passow kommandant i Glückstadt. Som sådan stod han indtil 1690 – da han blev chef for Dronningens Livregiment, som han bl.a. førte under ekspeditionen mod Ratzeburg 1693 – og atter fra 1698 til sin død.

Under krigen i Holsten 1700 viste von Passow sig ret virksom for på bedste måde at sætte fæstningen i forsvarsstand mod et eventuelt angreb, som dog ikke blev til noget. Han var 1698 udnævnt til brigader, 1705 blev han generalmajor og inspektør over infanteriet i hertugdømmerne. Samme år i december fik han kommandoen over den troppestyrke, der sendtes til Eutin, hovedsædet i Bispedømmet Lübeck, for at tage dette i besiddelse i den danske prins Carls navn. Under angrebet på Eutin Slot, der forsvaredes af en gottorpsk besætning, blev von Passow såret og døde nytårsdag 1706.

Han var gift med Cathrine Elisabeth von der Lippe af huset Vinsebek fra Paderborn.

Kilder 
 Dansk Biografisk Leksikon

Generalmajorer fra Danmark
Militærfolk fra Tyskland
Weyarn

Weyarn er en kommune i Landkreis Miesbach i Regierungsbezirk Oberbayern i den tyske delstat Bayern.

Geografi 

Weyarn ligger ovenfor dalen til floden Mangfall tæt ved Alpernes nordlige udkant.

Trafik 
Den ligger tæt ved Bundesautobahn 8 omkring 38 km sydøst for delstatshovedstaden München, 9 km fra både Holzkirchen og Miesbach, 22 km fra Bad Aibling og 32 km fra Rosenheim. Der var tidligere en jernbanestation i landsbyen Thalham, men den er nu nedlagt, så nu er nærmeste station i Darching 3 km væk, hvor Bayerische Oberlandbahn kører timedrift på strækningen München – Holzkirchen – Bayrischzell.

Inddeling 
I kommunen ligger ud over Weyarn disse landsbyer:
 Großseeham (Seehamer See)
 Stürzlham
 Neukirchen
 Kleinpienzenau
 Großpienzenau
 Wattersdorf
 Fentbach
 Standkirchen
 Kleinhöhenkirchen
 Gotzing
 Talham
 Reintal
 Bruck
 Kleinseeham
 Holzolling
 Seiding
 Goldenes Tal

Eksterne henvisninger
Judasøre

Judasøre (Auricularia) er en slægt af svampe med ca. arter, der er udbredt over det meste af kloden.

 Almindelig Judasøre (Auricularia auricula-judae)
 Auricularia delicata
 Auricularia fuscosuccinea
 Filtet Judasøre (Auricularia polytricha)

Svampeslægter
Christian Georg von der Osten

Christian Georg von der Osten (1674 – 1735 i Mannheim) var en tysk-dansk officer.

Von der Osten var søn af Christian Günther von der Osten. 1694 blev han, 20 år gammel, kaptajn ved jyske Infanteriregiment, 1699 oberstløjtnant ved smålenske nationale, året efter ved Hausmanns hvervede Regiment i Norge, 1704 oberst og chef for et af de i kejserlig tjeneste stående danske regimenter (efter Johan Dietrich Haxthausen).

Osten deltog nu i felttogene i Ungarn, indtil det danske hjælpekorps 1709 blev kaldt hjem, hvornæst han fik afsked med som generalmajor, da han havde fået tilbud om at træde i russisk tjeneste som generalløjtnant. Som sådan udmærkede han sig bl.a. i Slaget ved Pruth 1711, men forlod siden Rusland, gik i Tyskland over til katolicismen og trådte i kurfyrsten af Pfalz' tjeneste. Som pfalzisk gehejmeråd døde han i Mannheim 1735.

Han havde 25. maj 1702 i København ægtet den 19-årige Anna Dorothea Gjedde, datter af admiral Frederik Eiler Gjedde. De havde mange børn, af hvilke en datter, Anna Susanne von der Osten, særligt gjorde sig bemærket, medens en anden ægtede den også fra sin virksomhed i Danmark bekendte general grev Claude-Louis de Saint-Germain. Sønnerne blev i Tyskland.

Kilder 
 Dansk Biografisk Leksikon

Generaler fra Rusland
Generalmajorer fra Danmark
Christian Georg von der
Danskere i 1600-tallet
Danskere i 1700-tallet
Personer i Dansk Biografisk Leksikon
Tyskere i 1700-tallet
Anna Susanne von der Osten

Anna Susanne von der Osten (født 4. februar 1704 i København, død 1. maj 1773 i København) var hofdame og legatstifter.

Hun var datter af generalløjtnant Christian Georg von der Osten (d. 1735) og blev født i København 4. februar 1704. 1720 blev hun hofdame, 1736 hofmesterinde hos Prinsesse Charlotte Amalie og fik 1737 enkedronningens orden, l'union parfaite. Hun var dekanesse for det adelige frøkenkloster i Uetersen og døde i København 1. maj 1773 efter i 1770 at have funderet en stiftelse til adelige frøkeners underhold.

Den von Ostenske Stiftelse blev oprettet ved testamente af 11. juli 1770 som en stiftelse for adelige frøkener af den evangelisk-kristelige trosbekendelse, der ikke på anden måde er forsørgede. Stifterindens slægtninge og især de, der nedstammer fra hendes morfader, admiral Frederik Eiler Gjedde, har fortrinsret. Stiftelsen bestyres ifølge reskript af 18. november 1828 af stiftamtmanden over Fyns Stift.

Kilder 
 Dansk Biografisk Leksikon
 Beskrivelse af stiftelsen

Legatstiftere fra Danmark
Anna Susanne von der
Modtagere af l'union parfaite
Personer fra København
Danskere i 1700-tallet
Hofmesterinder fra Danmark
Personer i Dansk Biografisk Leksikon
Filantroper fra Danmark
Landkreis Miltenberg

Landkreis Miltenberg er en landkreis i den vestlige del af det bayerske Regierungsbezirk Unterfranken. Nabokreise er mod nord Landkreis Aschaffenburg og den kreisfri by Aschaffenburg, mod øst Landkreis Main-Spessart og  Main-Tauber-Kreis i Baden-Württemberg, mod syd Neckar-Odenwald-Kreis ligeledes i Baden-Württemberg, og mod vest  Odenwaldkreis og Landkreis Darmstadt-Dieburg i delstaten Hessen.

Geografi
Landkreis Miltenberg er mod syd og vest en del af Odenwald og i nordøst af Spessart. Begge  Mittelgebirgelandskaber præger kreisområdet som er delt af floden Main og dens dale. Main kommer fra øst ved Faulbach til  området, hvor den danner grænse til Baden-Württemberg. Vest for Freudenberg drejer den mod vest  ind i området, og løber fra  Miltenberg mod nord, og forlader nord for Niedernberg og Sulzbach kreisen med retning mod Aschaffenburg. Landskabet ved Main kaldes her Untermain-Ebene. Alle byerne, på nær  Amorbach ligger i Maindalen, der siden slutningen af det 19. århundrede har udviklet sig til en industri-, trafik- og handelsakse i nutidens landkreis. Main er som forbindelsesled mellem floderne Rhinen og Donau af stor betydning for den europæiske indlandsskibsfart.

Byer og kommuner
Kreisen havde   indbyggere pr.

Eksterne henvisninger
	

 Offizielle Website
 Geschichtsportal Bayerischer Untermain
Peter Christoph von der Osten

Peter Christoph von der Osten (født 13. marts 1659 på Woldenburg i Bagpommern, død 18. april 1730 i Minden) var en tysk-dansk hofembedsmand.

Osten var søn af Otto Christoph von der Osten af linjen Wisbu og Eva Erdmuth von Zitzwitz og fødtes 13. marts 1659 på Woldenburg i Bagpommern. Som sine yngre brødre Jacob Frants von der Osten og
Otto Frederik von der Osten trådte han i dansk tjeneste, blev 1679 fænrik i Wedells Infanteriregiment, 1684 sekondløjtnant ved Prins Frederiks Regiment, stod derpå ved hæren i Norge og udnævntes 1682 til generaladjudant-løjtnant ved den norske generalstab og 1685
til generaladjudant.

1688 blev han oberstløjtnant, og 1690 ansattes han ved Marschalcks nationale Dragoneskadron. 1693 blev han oberst af infanteriet, kom samme år til København og foretog i efteråret en rejse til Holland for at ordne prinsessen af Trémouilles (grev Anton af Aldenburgs enkes) sager. Samme år udnævntes han til hofkøgemester og opvartede som sådan ved festlighederne i anledning af kronprins Frederiks formæling 1695.

1697 blev han hofmarskal og tog samme år sin afsked fra militærtjenesten. Efter Adam Levin Knuths død i begyndelsen af 1699 søgte han i lighed med denne at tiltage sig større myndighed, men fik påmindelse af kongen og Christian Siegfried von Plessen om at holde sig inden for sine forrige grænser. I august tog han sin afsked og forlod landet, hvorefter han samme år af kongen af Preussen udnævntes til gehejmeråd og 1715 til regeringspræsident i det ved Freden i Osnabrück til fyrstendømme ophøjede højstift Minden. Han døde 18. april 1730 i Minden.

Osten ægtede 1691 i København Louise Benedicte von Reichow (f. 10. oktober 1670 i Hannover, d. 5. februar 1755 i Bremen), datter af kur-hannoveransk overhofmarskal von Reichow.

Kilder 
 Dansk Biografisk Leksikon

Militærfolk fra Tyskland
Peter Christoph von der
Officerer fra Danmark
Hofmarskaller fra Danmark
Danskere i 1600-tallet
Danskere i 1700-tallet
Køgemestre fra Danmark
Carl Boesen

Carl Emil Boesen født 20. december 1896 i Aarhus var en dansk atlet og bankassistent.

I 1917 blev han AGFs første danske mester og landsholdsdeltager, da han vandt det danske mesterskab i trespring med 12,99 meter. Han var medlem i Københavns IF 1919-1920. Hvor efter han i august 1920 sammen med sin bror Richard Boesen som sømænd rejste til en fætter i Alder Creek i New York, USA, han var atter tilbage i Aarhus 1925, hvor han tog sin sidste DM-medalje.

Danske mesterskaber 
  1925 110 meter hæk
  1920 Højdespring
  1920 Femkamp
  1919 110 meter hæk
  1917 Trespring
  1917 Højdespring

Personlige rekorder 
 1000 meter: 2.44.4 1920
 110 meter hæk: 16,8 1920 (tangered DR)
 Højdespring: 1.70 Østerbro 10 august 1919
 Trespring: 12,99 1917

Eksterne henvisninger 
 "Officielle Efterretninger" og "DAF i tal" 
 Københavns Idræts Forenings hjemmeside – KIF-ranglister 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Trespringere fra Danmark
Atleter fra Københavns IF
Atleter fra AGF
Personer fra Aarhus
Højdespringere fra Danmark
Hækkeløbere fra Danmark
Mangekæmpere fra Danmark
Rederiet

Rederiet (engelsk: High Seas) er en svensk drama-tv-serie, der blev sendt på Sveriges Television fra 1992 til 2002. Serien er desuden sendt på TV 2/Danmark, NRK og YLE TV 2. Den er blandt de mest populære svenske tv-serier til dato, og havde ved første visning på SVT1 i bedste sendetid torsdag aften mellem 1 og 2 mio. seere. Med sine 318 afsnit er den samtidig den længste tv-serie i svensk historie. I alt fylder seriens manuskript 30.000 sider, hvilket også er rekord.

Handling
Serien handler om et rederi, der driver rutefart på Østersøen mellem Stockholm i Sverige og Turku i Finland. Handlingen udspiller sig dels på M/S Freja (i virkeligheden det finsk indregistrerede M/S Birka Princess, der senere sank ud for Santorini), hvor man følger livet om bord, særligt blandt besætningen, dels på land; i Stockholm, hvor man følger familien Dahlén, der ejer rederiet.

Eksterne henvisninger 
 
 Sidens officielle hjemmeside

Tv-serier fra Sverige
Tv-serier fra 1990'erne
Tv-serier fra 2000'erne
Michael Christiansen (atlet)

Michael Christiansen (født 1967) er en dansk tidligere atlet fra Københavns IF senere i Frederiksberg IF, Amager Atletik Club. 
Han var en af Danmarks bedste mellemdistanceløbere i starten af 1990'erne, hvor han vandt tre danske mesterskaber på 800 meter indendørs og et udendørs. På 4 km cross vandt han både individuelt og for hold 1990. Desuden DM-guld på 4 x 800 meter sammen med Aksel Rosenlund, Mogens Guldberg og Robert Kiplagat 1994.

Danske mesterskaber 
 
  1998 3000 meter inde
  1996 3000 meter inde 
  1994 4 x 800 meter 7,32,00
  1993 800 meter inde  
  1992 800 meter inde
  1991 800 meter
  1990 800 meter inde
  1990 4 km cross 
  1990 4 km cross - hold

Personlige rekorder 

 400 meter: 50.0 Hvidovre 5. juli 1990
 800 meter: 1.50.90 Frederiksberg 21. august 1990.
 1000 meter: 2.30.13 Herlev 29. maj 1991
 1500 meter: 3.49.87 Østerbro 27. juli 1989.
 3000 meter 8.36.66 Østerbro 1. maj 1988
 5000 meter: 14.53.31 Lyngby 1. juni 1996

Eksterne henvisninger 
 "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Mellemdistanceløbere fra Danmark
Atleter fra Københavns IF
Atleter fra Frederiksberg IF
Atleter fra Amager AC
Bolette Schrøder

Bolette Schrøder (født 8. maj 1968) er en dansk skuespiller.

Schrøder er uddannet på Statens Teaterskole i 1993. Herefter har hun blandt andet spillet i Figaros Bryllup og Store forventninger på Grønnegårds Teatret. I sæsonen 1994/1995 blev hun ansat på Det Kongelige Teater og medvirkede blandt andet i forestillingen Oleanna.

Filmografi

Film

TV-serier

Noter

Eksterne henvisninger 
 

 

Skuespillere fra Danmark
Trine Runge

Trine Runge (født 2. maj 1959) er en dansk skuespiller.

I de senere år har Trine mest været at finde på film og TV, hvor hun blandt andet har spillet med i filmen Familien Gregersen og serien Historien om Danmark.

Hun er uddannet fra Skuespillerskolen ved Odense Teater i 1986. Trine startede oprindeligt som danser, men som ung blev hun optaget på Odense Teaterskole. Som nyudklækket skuespiller blev Trine ansat på Odense Teater.

Hun er søster til Cecilie Runge Altenkamp og til musikerne Jens Runge og Søren Runge.

Filmografi

Film 
 Bran Alla Mina Brev (2021)
 I blodet (2016)
 Idealisten (2015)
 Bellum (2010)
 Familien Gregersen (2004)
 Trækfugle (2001)
 Antenneforeningen (1998)

Tv-serier 
 Sommerdahl (2023)
 Sygeplejersken (2023)
 Klassen (2021)
 Ulven kommer (2020)
 Historien om Danmark (2017)
 Heartless (2014)
 Familien Gregersen (2004)
 NU er det NU (2000)
 Hvide løgne (1998-2001)

Eksterne henvisninger 
 

Skuespillere fra Danmark
Alexandre Willaume

Alexandre Willaume (født 20. december 1972) er en dansk skuespiller. Han er født og opvokset i Hellerup. I år 2000 blev han uddannet på Statens Teaterskole.
Han har medvirket i spillefilm, teaterstykker, tegnefilm, tv-serier og reklamefilm. Han har to børn fra tidligere ægteskab og danner nu par med skønhedseksperten Lillie Østergaard.

Filmografi

Film

Tv-serier

Tegnefilm 

 Batman (2009-2012) – Batman, Cartoon Network (stemme)
 Megamind (2010) – Megamind (stemme)
 To på flugt - Et hårrejsende eventyr (2011) – Flynn Rider/Eugene Fitzherbert (stemme)
 The Lorax (2012) – O'Hare (stemme)
 The Lego Batman Movie (2017)-Batman/Bruce Wayne (stemme)

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
Personer fra Hellerup
Torben Vadstrup

Torben Vadstrup (født 30. april 1953) er en dansk skuespiller.

Vadstrup er autodidakt skuespiller.

Filmografi 
 At kende sandheden (2002)
 Fri os fra det onde (2009)

Tv-serier 
 Kaos i opgangen (1997)

Eksterne henvisninger 
 

Skuespillere fra Danmark
Míchel Salgado

Miguel Ángel "Míchel" Salgado Fernández (født 22. oktober 1975 i As Neves, Spanien) er en tidligere spansk fodboldspiller, der spillede som højre back senest hos Premier League-klubben Blackburn Rovers. Han havde spillet for klubben helt siden 2009, hvor han kom til fra Real Madrid i Spanien. Han spillede for Real Madrid i ti sæsoner, og var i en enkelt sæson desuden udlejet til UD Salamanca.

Salgado var i sin lange tid i Real Madrid med til at vinde adskillige titler med klubben. Det blev til fire spanske mesterskaber, to Champions League-titler, én UEFA Super Cup samt én Intercontinental Cup.

Landshold 
Salgado står (pr. marts 2011) noteret for hele 53 kampe for Spaniens landshold, som han debuterede for den 5. september 1998 i et opgør mod Cypern. Efterfølgende har han repræsenteret Spanien ved både EM i 2000 samt VM i 2006.

Titler 
La Liga
 2001, 2003, 2007 og 2008 med Real Madrid CF

Champions League
 2000 og 2002 med Real Madrid CF

UEFA Super Cup
 2002 med Real Madrid CF

Intercontinental Cup
 2002 med Real Madrid CF

Eksterne henvisninger 

 Spillerinfo 

Fodboldspillere fra Spanien
Fodboldspillere fra Celta de Vigo
Fodboldspillere fra UD Salamanca
Fodboldspillere fra Real Madrid CF
Fodboldspillere fra Blackburn Rovers F.C.
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2006
Margit Hansen

Margit Hansen født 1956 er en tidligere dansk atlet fra Københavns IF som i forbindelse med splitringen af KIF i 1973 gik med i den nystartede AK73.

Margit Hansen deltog på 100 meter hæk ved EM i Rom 1974, hvor hun blev slået ud i de indledende heat med tiden 14.11. Hun vandt ti danske mesterskaber i sprint, hækkeløb, længdespring, femkamp og nikamp.

Margit Hansen vandt en bronzemedalje for Aalborg AM ved de danske veteran mesterskaber (50-54) på maraton ved Copenhagen Marathon 2003 med tiden 3:32.18.

Danske mesterskaber 
 
  1978 100 meter hæk 14.23
  1977 100 meter hæk 14.37
  1975 100 meter hæk 13.66
  1975 60 meter inde 7.6
  1975 60 meter hæk inde 8.5
  1974 Femkamp 3.736 p
  1974 100 meter hæk 13.9
  1974 100 meter 12.2
  1974 60 meter hæk inde 8.9
  1973 Nikamp 6.605 p Dansk rekord
  1973 100 meter 12.0
  1973 100 meter hæk 14.3
  1971 100 meter hæk 14.6
  1970 Længde 5,85 Dansk junior rekord
  1970 100 meter hæk 15.3

Personlige rekorder 
 100 meter: 11,9h 1973
 200 meter: 24,5h 1973
 800 meter: 2.26.9h 1976
 110m hæk: 13,66 1975
 Længdespring: 5,87 1975
 Højdespring: 1,55 1975
 Kuglestød: 10,82 1974
 Diskoskast 39,11 1978
 Spydkast: 34.84 1978

Eksterne henvisninger 
 DAF i tal – Margit Hansen 
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra Københavns IF
Atleter fra AK73
Hækkeløbere fra Danmark
Maratonløbere fra Danmark
Mangekæmpere fra Danmark
Længdespringere fra Danmark
Sprintere fra Danmark
Mariano Pernía

Mariano Andrés Pernía Molina (født 4. maj 1977 i Buenos Aires, Argentina) er en argentinsk tidligere fodboldspiller, der også stillede op for Spanien, men som dog nu er pensioneret. Han spillede som venstre back senest hos Tigre. Mariano spillede hos San Lorenzo, Independiente, Recreativo Huelva, Getafe, Atlético Madrid, Nacional og somsagt hos Tigre.
Pernía er født og opvokset i Argentina, men efter sit skifte til spansk fodbold blev han i 2006 tildelt spansk statsborgerskab.

Landshold 
Pernía var, inden han i 2006 blev tildelt sit spanske statsborgerskab, tæt ved at blive udtaget til det argentinske landshold, men dette blev ikke til noget. Pr. marts 2009 står han noteret for 11 kampe for Spaniens landshold.

Hans debutkamp for spanierne faldt den 7. juni 2006 i et opgør mod Kroatien, hvor han endda scorede direkte på frispark. Efterfølgende blev han af landstræner Luis Aragonés udtaget til VM i 2006.

Eksterne henvisninger 
 Spillerinfo 

Fodboldspillere fra Argentina
Fodboldspillere fra Spanien
Fodboldspillere fra Independiente
Fodboldspillere fra Recreativo de Huelva
Fodboldspillere fra Getafe CF
Fodboldspillere fra Atlético Madrid
Fodboldspillere fra Club Nacional de Football
Deltagere ved verdensmesterskabet i fodbold 2006
Pablo Ibáñez

Pablo Ibáñez Tébar (født 3. august 1981 i Madrigueras, Spanien) er en spansk fodboldspiller, der spiller som midterforsvarer. Han har tidligere spillet en årrække hos det spanske storhold Atlético Madrid, og også i England for Birmingham og West Bromwich.

Landshold 
Ibáñez står (pr. april 2018) noteret for 23 kampe for Spaniens landshold, som han debuterede for den 17. november 2004 i en venskabskamp mod England. Efterfølgende blev han af landstræner Luis Aragonés udtaget til VM i 2006, hvor han spillede i det spanske midterforsvar sammen med Carles Puyol.

Eksterne henvisninger 

Fodboldspillere fra Spanien
Deltagere ved verdensmesterskabet i fodbold 2006
Fodboldspillere fra Albacete Balompié
Fodboldspillere fra Atlético Madrid
Fodboldspillere fra West Bromwich Albion F.C.
Fodboldspillere fra Birmingham City F.C.
Bjarne Bender Mortensen

Bjarne Bender Mortensen (født 8. april 1965 i København) er en tidligere dansk atlet.
 
Bender Mortensen var medlem af Glostrup IC (1978-1981), Københavns IF (1982-1985), Strands IF Hudiksvall (Sverige) (1984-1985) og Odense Freja (1986-1988). Han vandt det danske mesterskab i trespring indendørs 1983 og er dermed en af de yngste mandlige danske atletikmestre gennem tiderne. Han var tidligere sportsdanser og har også spillet volleyball og basketball på divisions niveau.

Bender Mortensen er uddannet folkeskolelærer fra Odense Seminarium (1988-1992) og videreuddannet i idræt og pædagogik på blandt andet Idrottshögskolan, Karolinska Institutet og Lärarhögskolan i Stockholm, hvor han nu bor. I 1990'erne arbejde han blandt andet som atletiktræner og uddannede andre atletiktrænere. Han blev svensk statsborger i 1996.

Bjarne Bender Mortensen havde en mindre rolle i Stefan Henszelmans afgangsfilm fra Den Danske Filmskole i København, den ordløse novellefilm "Try To Remember" (1984), men er ikke relateret med skuespilleren Claus Bender Mortensen som havde hovedrollen i samme filminstruktørs "Venner for altid".

Eksterne henvisninger 
 "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 
 

Trespringere fra Danmark
Atleter fra Glostrup IC
Atleter fra Københavns IF
Atleter fra Odense Freja
Trænere fra Danmark
Personer fra Albertslund
Personer fra København
Lærere fra Danmark
Bjarne
Atletiktrænere
Villy Buhl

Villy (Willy) Louis Jens Christian Buhl (10. oktober 1885 i København – 14. juli 1918 i København) var en dansk intendant, militærflyver  og atlet som var medlem i Viborg FF (-1910), KB (1912) og Københavns IF (1913-1918).
 
Buhl vandt det danske mesterskab på 110 meter hæk 1912 og 1913.

Danske mesterskaber 
  1913 110 meter hæk 17.2
  1913 100 meter 11.2
  1913 4 x 100 meter 46.4
  1912 110 meter hæk 17.2
  1912 100 meter
  1912 Længdespring 6,31
  1911 100 meter
  1911 Højdespring 1,67
  1910 Længdespring 5,99
  1910 100 meter
  1910 Højdespring 1,64

Eksterne henvisninger 
 "Officielle Efterretninger" og "DAF i tal" 
 Københavns Idræts Forenings hjemmeside – KIF-ranglister 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

 

Hækkeløbere fra Danmark
Atleter fra Københavns IF
Atleter fra Viborg FF
Atleter fra Kjøbenhavns Boldklub
Personer fra København
Sprintere fra Danmark
Længdespringere fra Danmark
Højdespringere fra Danmark
Tizian

Tiziano Vecellio eller Tiziano Vecelli (Pieve di Cadore, født 1488 Venedig, død 27. august 1576) var en berømt italiensk maler. Blandt hans værker er blandt andet Venus fra Urbino fra 1538 og Tornekroningen fra omkring 1570.

Galleri

Eksterne henvisninger 

 

Malere fra Italien
Renæssancemalere
Næstsøskendebørn

Næstsøskendebarn eller næstsøskendebørn er betegnelser, der i Danmark bruges på to forskellige måder.

Dels på den sprogligt korrekte måde, hvor en "næstsøskende" er betegnelsen for en persons fætre og kusiner hvoraf således kommer, at næstsøskendebørn er børn af netop ens fætre og kusiner.

Endvidere bruges også en alternativ betydning af næstsøskendebarn/næstsøskendebørn; nemlig den, der betegner børn af en fætter eller kusine til ens far eller mor, dvs. en halvfætter eller halvkusine.

Referencer

Se også 
 Slægt (genealogi)

Familierelationer
Audiens

Audiens (Spansk audiencia fra latin audientia, af audire 'høre') er et foretræde hos en rangsperson som kongen.

Stammer fra de spanske kolonier i Amerika, hvor audiancia fungerede som et administrativt og politisk råd.

Lever er en fransk betegnelse for en audiens om morgenen. Ved det franske hof var det i 17.–18. århundrede en langtrukken og indviklet ceremoni, hvor udvalgte hofmænd så kongen stå op. De kappedes om den udsøgte ære at hjælpe monarken skjorten på og bære hans fæces ud af gemakket.

Kilder/henvisninger 
 Lexopen
 http://www.denstoredanske.dk

Diplomati
Kommunikation